УЧРЕДИТЕЛЕН АКТ 

НА ЕДНОЛИЧНО ДРУЖЕСТВО С ОГРАНИЧЕНА ОТГОВОРНОСТ „УЕЙСТ МЕНИДЖМЪНТ БЪЛГАРИЯ” 



	Днес ………….2026 година в град Стара Загора, Република България, ЕВГЕНИ ГРОЗЕВ ГРОЗЕВ, ЕГН…………………… с постоянен адрес:  …………………………….., в качеството си на едноличен собственик на капитала, приех настоящия актуализиран Учредителен акт за дейността на еднолично търговско дружество с ограничена отговорност, както следва:


ГЛАВА I

ПРЕДМЕТ НА УЧРЕДИТЕЛНИЯ АКТ

[bookmark: _Hlk240301402]Чл. 1.1. Приемам актуализиран учредителен акт на „УЕЙСТ МЕНИДЖМЪНТ БЪЛГАРИЯ” ЕООД, ЕИК: 123756050.
Чл. 1.2. Дружеството е учредено в съответствие с чл. 113 и следващите от Търговския закон на Република България.
Чл. 1.3. Едноличното дружество с ограничена отговорност е самостоятелно юридическо лице.
Чл. 1.4. Дружеството не носи отговорност за задълженията на едноличния собственик.
Чл. 1.5. Едноличния собственик отговаря за задълженията на дружеството до размера на дяловата си вноска в капитала на дружеството.
Чл. 1.6. Дружеството си поставя за цел постигането на максимална икономическа ефективност от упражняване на дейностите, съгласно определения му предмет на дейност.
Чл. 1.7. Дружеството може да участва във всякакви други групировки със стопанска или с идеална цел, които да съдействат за постигане на целите му.
Чл. 1.8. Дружеството може да създава клонове и представителства на територията на Република България и в чужбина.
Чл. 1.9. Дружеството може да придобива в страната и в чужбина движими и недвижими имущества и всякакви други права, като се съобразява с действащото в България законодателство и с правните норми на съответната страна.


ГЛАВА II

ФИРМА И СЕДАЛИЩЕ НА ДРУЖЕСТВОТО

[bookmark: _Hlk240304694]Чл. 2. Фирмата на дружеството е „УЕЙСТ МЕНИДЖМЪНТ БЪЛГАРИЯ” ЕООД. Същата се изписва на латиница по следния начин: WASTE MANAGEMENT BULGARIA EOOD.
Чл. 3. Седалище и адрес на управление на дружеството е Република България, град Стара Загора 6000, ул."Индустриална” № 44, ет.3, офис 16 
	

ГЛАВА III

ПРЕДМЕТ НА ДЕЙНОСТ

Чл. 4. Предметът на дейност на дружеството е: управление, транспортиране и третиране на отпадъци; възобновяеми енергийни източници; проектиране, изграждане и експлоатация на електроцентрали и съоръжения за производство, пренос и потребление на електроенергия; покупки на стоки  или други вещи с цел препродажба в първоначален, преработен и обработен вид; търговия с петрол и петролни продукти (по законоустановения ред, след лиценз и/или регистрация); търговия с тютюн, тютюневи изделия, алкохол и алкохолни напитки; хотелиерски сделки (след категоризация);  превоз на пътници и товари в страната и в чужбина; външнотърговски сделки, а също така е извършването на всяка друга търговска сделка или дейност, която не е забранена със закон, а когато се изисква лиценз или разрешителен режим – след издаването на лиценз или съответното разрешение

ГЛАВА IV

СРОК НА ДРУЖЕСТВОТО

Чл. 5. Дружеството се учредява за неограничен срок от време.


ГЛАВА V

КАПИТАЛ. ДЯЛОВЕ

Чл. 6.1. Капиталът на дружеството е в размер на 2550 /две хиляди петстотин и петдесет/ евро и e внесен изцяло.
Чл. 6.2. Капиталът на дружеството се състои от 51 дяла, всеки в размер на 50 евро.
[bookmark: _Hlk240301301]Чл. 6.3. Едноличен собственик на всички дружествени дялове е ЕВГЕНИ ГРОЗЕВ ГРОЗЕВ, ЕГН……………………..
Чл. 6.4. Капиталът на дружеството не може да бъде намаляван под 100 евро.
Чл. 6.5. Капиталът на дружеството може да бъде увеличаван с решение на едноличния собственик на капитала на дружеството, взето съгласно условията на българския закон.
Чл. 6.6. С решението за увеличаване на капитала се определя: начинът на увеличението, срокът за внасянето на вноските, видът и описанието на непаричните вноски на лицата, които го правят, ако увеличението предвижда такива.
Чл. 7. Дружественият дял може да се прехвърля и наследява.


ГЛАВА VI

ЧЛЕНСТВО, ПРАВА И ЗАДЪЛЖЕНИЯ

Чл. 8. Нови членове се приемат от собственика на капитала след писмено искане и след трансформацията на ЕООД в  ООД  се изготвя нов дружествен договор.
Чл.9. Дружеството се управлява и представлява от управител, назначен от едноличния собственик на капитала. 
Чл.10(1). Едноличният собственик :
-  има  пълен достъп до дружествените документи и работи
-  променя и допълва устава на дружеството
-  приема годишния баланс и отчет на дружеството и да разпределя печалбата.
- взема решение за увеличаване и намаляване на капитала
- назначава и уволнява управителя и да определя възнаграждението му и да го освобождава от отговорност
- взема решения за откриване и закриване на клонове и за участия в други дружества
- взема решения за прехвърляне на дялове
-  взема решение за прекратяване на дружеството
- взема решение за придобиване и отчуждаване на недвижими имоти и вещни права върху тях и за получаване на инвестиционни и оборотни кредити
(2) За решенията по чл. 137, ал.1, т. 2, 4, т. 5, предложение първо, и т. 7 от Търговския закон се съставя решение в писмена форма, за което не се изисква нотариално удостоверяване на подписите и съдържанието.
Чл. 11. Отговорността на собственика за задължения на дружеството е ограничена до размера на  направените от него дялови вноски в капитала на дружеството.


ГЛАВА VII

ОРГАНИ НА УПРАВЛЕНИЕ

Чл. 12. Органите на управление на дружеството  са едноличният собственик на капитала на дружеството и управител.
Чл. 13. Управителят :
· Организира и ръководи непосредствената дейност на дружеството, съобразно закона и решението на собственика;
· Изготвя и предлага за одобряване от собственика годишния отчет и баланса;
· Осигурява стопанисването и опазването на имуществото на дружеството;
· Сключва трудовите договори със служители на дружеството;
· Сключва договори с трети лица, които са свързани със стопанската дейност на дружеството и не са от изключителната компетентност на едноличния собственик;
· Събира вземанията на дружеството, извършва предварителни плащания;
· Урежда отношенията на дружеството с бюджета;
· Представлява дружеството;
· Отговаря за редовното водене на дружествените книги;
Чл. 14. Управителят се избира за неограничен срок.
Чл. 15. Управител може да бъде всяко дееспособно физическо лице, независимо от това дали е български или чужд гражданин.
Чл. 16. Управителят е длъжен да изпълнява задълженията си в интерес на дружеството и да пази интересите му.
Чл. 17. Управителят носи имуществена отговорност за причинените на дружеството вреди.


ГЛАВА VIII

РАЗПРЕДЕЛЯНЕ НА ПЕЧАЛБИ И ЗАГУБИ, БАЛАНС

Чл. 18. Стопанската дейност на дружеството е с 12-месечна продължителност, като започва на 1-ви януари и завършва на 31-ви декември всяка година.
Чл. 19. Когато действителната стойност на имуществото на дружеството спадне под номиналната стойност на капитала, собственикът може да вземе решение за покриване на загубите чрез допълнителни вноски.
	Допълнителните вноски не се отразяват в капитала на дружеството. За тях може да се уговори дружеството да плаща лихви.
Чл. 20. В края на всяка стопанска година се съставя подробен баланс, от който се вижда действителното икономическо състояние на дружеството.
Чл. 21. Балансът се заверява от дипломиран експерт – счетоводител, назначен от собственика /ако за това има законово изискване/, след което се представя за одобрение от собственика, придружен с отчетен доклад на управителя.


ГЛАВА IX

ПРЕКРАТЯВАНЕ И ЛИКВИДАЦИЯ

Чл. 22.1. Дружеството се прекратява по решение на  едноличния собственик.
Чл. 22.2. Дружеството се прекратява при  сливане с друго дружество или вливане в друго дружество.
Чл. 22.3. Дружеството се прекратява по решение на съда в предвидените от закона случаи.
Чл. 23. След прекратяване на дружеството се извършва ликвидация по реда, предвиден в Търговския закон.
Чл. 24. Дружеството има свой печат. 
Чл. 25. За всичко, което не е изрично уговорено в този учредителен, намират приложение разпоредбите на Търговския закон и действащото законодателство.

Настоящият учредителен акт е изготвен и подписан в два еднообразни екземпляра. От тях един се депозира в Търговския регистър, а един е за архива на дружеството.

Настоящият учредителен акт е актуализиран към ………...2026 г., за да отрази превалутирането на капитала в евро



Едноличен собственик на капитала 
      на „УЕЙСТ МЕНИДЖМЪНТ БЪЛГАРИЯ” ЕООД:  /  п  /

